Madis Kallas

Madis Kallas (sündinud 22. aprillil 1981) on eesti poliitik, sporditegelane ja endine kergejõustiklane (peamiselt mitmevõistleja), aastast 2024 XV Riigikogu liige, aastast 2025 Eesti Kergejõustikuliidu president. Aastatel 2022–2023 oli ta Eesti keskkonnaminister ja 2023–2024 Eesti regionaalminister. Aastast 2022 Sotsiaaldemokraatliku Erakonna liige. 

1996. aastal lõpetas ta Kihelkonna Põhikooli ja 1999. aastal Kuressaare Gümnaasiumi. 2004. aastal lõpetas ta Tallinna Ülikooli kehakultuuri eriala.

 Poliitika 

Aastatel 2013–2015 oli ta Kuressaare abilinnapea. 2. aprillil 2015 valiti ta Kuressaare linnapeaks.Raul Vinni. Kuressaare linnapeaks valiti Madis Kallas. Saarte Hääl, 2. aprill 2015 

Pärast Saaremaa valdade ühendamist oli ta Saaremaa vallavanem kuni 27. maini 2020. Ametist lahkumisest teavitas ta avalikkust 20. aprillil 2020, võttes poliitilise vastutuse koroonakriisi tõttu.Raul Ranne, Saaremaa vallavanem Madis Kallas: Nii kui kriis rahunes, asuti taas mind ründama, Postimees, 2. mai 2020 Saaremaa vallavanemaks valiti ta taas 26. novembril 2021. 

18. juulil 2022 nimetati ta ametisse Eesti keskkonnaministriks. 

Ta kandideeris 2023. aasta valimistel Riigikokku, kogus valimisringkonnas nr 5 (Hiiu-, Lääne- ja Saaremaa) 2254 häält ning osutus valituks.

17. aprillil 2023 nimetati ta ametisse Eesti regionaalministriks. 16. aprillil 2024 teatas Kallas, et lahkub samal päeval ministri ametist ja temast saab Riigikogu liige. 

 Sport 
 Saavutused spordis 
Tegeles tippsportlasena peamiselt mitmevõistlusega.
 Eesti meister meeste seitsmevõistluses 2004 (5599 punktiga)
 Eesti meister 4×400 m teatejooksus 2008 (3.21,79)
 Eesti meister 4×110 m tõkkejooksu teatejooksus 2005 (1.02,64)
 Euroopa Karika Superliiga 1. koht Eesti koondise koosseisus 2004 ja 2005
 Universiaadil İzmiris (Türgi) 4. koht kümnevõistluses 2005 (7644)
 Euroopa meistrivõistlustel Göteborgis 2006 17. koht kümnevõistluses (7503)
 18. juulil 2004 võitis 7763 punktiga Fred Kudu mälestusvõistluse Tartus
 Isiklik rekord kümnevõistluses 7972 punkti (Arles 2006), seitsmevõistluses 5806 punkti (Tallinn 2007)

 Eesti Olümpiakomitee presidendi kandidaat 2012 
Ta kandideeris 2012. aastal Eesti Olümpiakomitee presidendiks. Talle oponeeris Eesti Olümpiaakadeemia president ja endine kergejõustiklane Neinar Seli, kes valiti presidendiks.

 Eesti Kergejõustikuliidu presidendi valimised 2025  
6. mail 2025 toimunud Eesti Kergejõustikuliidu volikogu koosolekul valiti Madis Kallas 39 poolthäälega (41-st võimalikust) alaliidu uueks presidendiks.

Kirjutisi
 ARVAMUS: Madis Kallas: muutused Eesti spordis ei ole välistatud. Delfi, 14. juuni 2012
 Madis Kallas: oleme raiemahtu muudkui tõstnud, aga elu maal on aina nukram. 26. jaanuar 2023
 Rohepidurit tõmbame oma tervise ja laste tuleviku arvelt. 18. jaanuar 2023
 Minister: ei tohi loota üksnes meretuuleparkidele. 21. jaanuar 2023
 Metsanduse arengukava jättis rahuldamata mõlemad pooled. Keskkonnaminister: "See on perfektne kompromiss". 13. veebruar 2023
 Madis Kallas: Isamaa võiks julgelt välja öelda, et kestlikum metsamajandamine ei ole neile sobilik. 14.veebruar 2023
 Madis Kallas: sügiseks on Eesti maaelu oluliselt vaesem. Paljud volikogud hakkavad maakoolide sulgemise kohta otsuseid tegema. 20.veebruar 2023

 Tunnustus 
 2003/2004. õppeaastal Tallinna Ülikoolis õppides oli ta Eesti Olümpiakomitee stipendiaat
 2002, 2004 ja 2005 aasta meessportlane Saare maakonnas

Isiklikku 
Tema isa on endine Riigikogu liige Raivo Kallas. 

 Viited 

 Kirjandus 
 Raul Vinni. Madis Kallas: ma ei teinud nalja. Saarte Hääl. 7. mai 2012
 Alo Raun. Madis Kallas: Eestile tõid medalid fanaatikud, mitte süsteem. Postimehe veebiväljaanne, 16. august 2012
 Peep Pahv. Kallas avaldas programmi ja ootab Selilt sama sammu. Postimees, 30. oktoober 2012
 Raul Vinni. Kallas läks sotside leeri. Saarte Hääl, 24. august 2013

 Välislingid 




Kategooria:Eesti kergejõustiklased
Kategooria:Eesti kümnevõistlejad
Kategooria:Eesti sporditegelased
Kategooria:Kuressaare linnapead
Kategooria:Eesti vallavanemad
Kategooria:Eesti keskkonnaministrid
Kategooria:Eesti regionaalministrid
Kategooria:Tallinna Ülikooli vilistlased
Kategooria:Kuressaarest pärit sportlased
Kategooria:Sündinud 1981